Ɣer tagara neṣṣaweḍ ad d naf tirirt ɣef istqesiyen n tmukrist-nneɣ, imi nesɣarbel ayen id newwi nufa-d d akken Muḥya ittextiri-aɣ-d i nekkni, i leqbayel, ittextiri-d seg tmezgunin n imeskaren ibaraniyen i aɣ-yettemcabin akken ad-aɣ-d immel laɛyub-nneɣ amzun yebɣa ad aɣ d isaki, xaf wakken id nufa tamezgunt-a deg-s aṭas n yisental, aṭas n temsirin ara ad nefhem, ttefrurin-d isental wa deffir wayeḍ, yarna d isental i nettidir yal ass, d ayen yellan gar-anaɣ, d wayen nettwali, amzun yessakayaɣ, d wagi id iswi n Muḥya, ɣef aya iḥemmel ad isuqel ayen iwejden acku yeḥṣa d akken asnulfu yeḥwaǧ aṭaṣ n wakud.ihi ad nini d akken turdiwin id nefka di tazwara ṣeḥḥant.